पापाजी उस समय AIR के चीफ़ प्रोडूसर / डिरेक्टर के पद पर थे और उनका देल्ही रहना आवश्यक था। भारत सरकार ने उन्हें बम्बई से देल्ही बुलवा लिया था। हम लोग बम्बई में जन्मे, पले , बड़े हुए थे और नयी दिल्ली हमे सदा " पराई नगरी " ही लगती थी। हमारे मन में पापाजी से मिलने का उत्साह तो था पर दिल्ली की गर्मियों के बारे में जितना सुन रखा था उसे अनुभव करने का समय सामने आ पहुंचा था और इस भयानक गर्मियों के मौसम ने हमें मन ही मन परेशान कर रखा था। इसी उहापोह को मन में समाए, हम सब आ ही पहुंचे थे देल्ही !